CELEX: 31986R1750
Language: el
Date: 1986-06-04 00:00:00
Title: Κανονισμός (ΕΟΚ) αριθ. 1750/86 της Επιτροπής της 4ης Ιουνίου 1986 περί ανοίγματος συμπληρωματικών ποσοστώσεων κατά την εισαγωγή στην Κοινότητα ορισμένων κλωστοϋφαντουργικών προϊόντων καταγωγής Γιουγκοσλαβίας για τις εμπορικές εκθέσεις του Βερολίνου του 1986

Avis juridique important

|

31986R1750

Κανονισμός (ΕΟΚ) αριθ. 1750/86 της Επιτροπής της 4ης Ιουνίου 1986 περί ανοίγματος συμπληρωματικών ποσοστώσεων κατά την εισαγωγή στην Κοινότητα ορισμένων κλωστοϋφαντουργικών προϊόντων καταγωγής Γιουγκοσλαβίας για τις εμπορικές εκθέσεις του Βερολίνου του 1986  

Επίσημη Εφημερίδα αριθ. L 152 της 06/06/1986 σ. 0009 - 0011

***** ΚΑΝΟΝΙΣΜΟΣ (ΕΟΚ) αριθ. 1750/86 ΤΗΣ ΕΠΙΤΡΟΠΗΣ  της 4ης Ιουνίου 1986  περί ανοίγματος συμπληρωματικών ποσοστώσεων κατά την εισαγωγή στην Κοινότητα ορισμένων κλωστοϋφαντουργικών προϊόντων καταγωγής Γιουγκοσλαβίας για τις εμπορικές εκθέσεις του Βερολίνου του 1986  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3588/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών κλωστοϋφαντουργικών προϊόντων καταγωγής Γιουγκοσλαβίας (1), όπως τροποποιήθηκε από τον κανονισμό (ΕΟΚ) αριθ. 736/86 (2), και ιδίως το άρθρο 9 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3588/82 υποβάλλει σε κοινό καθεστώς αδείας, ποσοστικών περιορισμών και κατανομής, μεταξύ των κρατών μελών, τις εισαγωγές στην Κοινότητα κλωστοϋφαντουργικών προϊόντων καταγωγής Γιουγκοσλαβίας·  ότι θα πραγματοποιηθούν, όπως τα προηγούμενα έτη, εμπορικές εκθέσεις στο Βερολίνο κατά το 1986, στις οποίες θα έπρεπε να συμμετάσχουν η Γιουγκοσλαβία, μεταξύ άλλων τρίτων χωρών·  ότι έχουν ήδη παραχωρηθεί συμπληρωματικές ποσοστώσεις, για τις προηγούμενες εκθέσεις, από τους κανονισμούς της Επιτροπής και ότι τα επί του παρόντος παρεχόμενα μερίδια κοινοτικών ποσοστώσεων στην Ομοσπονδιακή Δημοκρατία της Γερμανίας ενδέχεται να αποδειχθούν ανεπαρκή για να ανταποκριθούν πλήρως στις ανάγκες των εν λόγω εμπορικών εκθέσεων·  ότι, ως εκ τούτου, είναι αναγκαίο να ανοιχθούν συμπληρωματικές ποσοστώσεις για τις εμπορικές εκθέσεις του Βερολίνου και να παραχωρηθούν στην Ομοσπονδιακή Δημοκρατία της Γερμανίας·  ότι είναι καλό οι άδειες εισαγωγής να χορηγηθούν σύμφωνα με τις απαιτήσεις, ως προς την καταγωγή, που προσδιορίζονται στο άρθρο 2 του κανονισμού (ΕΟΚ) αριθ. 3588/82·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Γιουγκοσλαβίας, που συνεστήθη από τον κανονισμό (ΕΟΚ) αριθ. 3588/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιπλέον των ποσοτικών ορίων κατά την εισαγωγή, που θεσπίσθηκαν από τον κανονισμό (ΕΟΚ) αριθ. 3588/82, ανοίγονται οι συμπληρωματικές ποσοστώσεις που απαριθμούνται στο παράρτημα και παραχωρούνται στην Ομοσπονδιακή Δημοκρατία της Γερμανίας εξ ονόματος των εμπορικών εκθέσεων του Βερολίνου οι οποίες θα πραγματοποιηθούν το 1986.  Άρθρο 2  1. Οι αρμόδιες αρχές της Ομοσπονδιακής Δημοκρατίας της Γερμανίας επιτρέπουν τις εισαγωγές μέχρι του ύψους των συμπληρωματικών ποσοστώσεων, που αναφέρονται στο άρθρο 1, αποκλειστικά για τις συμβάσεις εκείνες που υπεγράφησαν στο Βερολίνο κατά τη διάρκεια των εμπορικών εκθέσεων, οι οποίες συμβάσεις αναγνωρίζονται από τις αρμόδιες αρχές ως δυνάμενες να επωφεληθούν τέτοιων αδειών και υπό τον όρο τα προϊόντα που καλύπτονται από τις εν λόγω συμβάσεις να φορτώνονται στη Γιουγκοσλαβία, εν όψει της εξαγωγής τους στην Ομοσπονδιακή Δημοκρατία της Γερμανίας, μετά τις 15 Οκτωβρίου 1986.  2. Η διάρκεια ισχύος των αδειών εισαγωγής ή των ισοδυνάμων εγγράφων, που χορηγούνται σύμφωνα με την παράγραφο 1, δεν δύναται να υπερβεί την 31η Δεκεμβρίου 1987.  3. Το σύνολο των ποσοτήτων που καλύπτονται από τις συμβάσεις, οι οποίες έχουν αποτελέσει το αντικείμενο αδείας σύμφωνα με την παράγραφο 1, κοινοποιείται στην Επιτροπή το αργότερο στις 31 Δεκεμβρίου 1986.  Άρθρο 3  Η εισαγωγή των κλωστοϋφαντουργικών προϊόντων που καλύπτονται από τις άδειες που χορηγούνται σύμφωνα με το άρθρο 2 πραγματοποιείται βάσει των διατάξεων του άρθρου 2 του κανονισμού (ΕΟΚ) αριθ. 2588/82.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουνίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 374 της 31. 12. 1982, σ. 47.  (2) ΕΕ αριθ. L 70 της 13. 3. 1986, σ. 17.  ΠΑΡΑΡΤΗΜΑ  1.2.3.4.5.6.7 //  //  //  //  //  //  //  // Κατη-  γορία   // Κλάση  του κοινού  δασμολογίου   // Κώδικας  ΝΙΜΕΧΕ  (1986)   // Περιγραφή εμπορευμάτων   // Τρίτες χώρες   // Μονάδες   // Ποσότητα   //  //  //  //  //  //  //  // 5   // 60.05  Α Ι α)  ΙΙ β) 4 ββ) 11 ααα)  βββ)  γγγ)  δδδ)  εεε)  22 βββ)  γγγ)  δδδ)  εεε)  ζζζ)   // 60.05-01, 31, 33, 34, 35, 36, 39, 40, 41, 42, 43  // Έτοιμα ενδύματα εξωτερικά, συμπληρώματα της ενδύσεως και έτερα είδη πλεκτά μη ελαστικά, ουδέ συνδεδυασμένα μετά καουτσούκ:  Α. Ενδύματα εξωτερικά και συμπληρώματα της ενδύσεως:  Chandails και pullovers (μετά ή άνευ μανικίων), twinsets, γιλέκα και σακάκια (έτερα των σακακίων των αναφερομένων εις την διάκρισιν 60. 05 Α ΙΙ β) 4 θθ) 7), πλεκτά, μη ελαστικά, ουδέ συνδεδυασμένα μετά καουτσούκ, εξ ερίου, βάμβακος ή τεχνητών ή συνθετικών υφαντικών ινών   // Γιουκοσλαβία   // 1 000 τεμάχια   // 45   //    //   //   //   //   //   //   // 8   // 61.03  Α   // 61.03-11, 15, 19   // Εσώρουχα ανδρών και παίδων, συμπεριλαμβανομένων των περιλαιμίων, περιτραχηλίων επιστηθίων και μανικετίων:  Υποκάμισα και υποκαμισάκια υφασμένα, ανδρών και παίδων, εξ ερίου, βάμβακος ή συνθετικών ή τεχνιτών υφαντικών ινών  // Γιουγκοσλαβία   // 1 000 τεμάχια   // 75   //    //   //   //   //   //   //   // 16   // 61.01  Β V γ) 1  2  3   // 61.01-51, 54, 57   // Εξωτερικά ενδύματα ανδρών και παίδων:  Κοστούμια και σύνολα υφασμένα (συμπεριλαμβανομένων των συνόλων τα οποία αποτελούνται από δύο ή τρία τεμάχια και τα οποία παραγγέλλονται, συσκευάζονται, μεταφέρονται και πωλούνται συνήθως μαζί) εξ ερίου, βάμβακος ή εκ συνθετικών ή τεχνητών υφαντικών ινών, εξαιρέσει των ενδυμάτων του σκι  // Γιουγκοσλαβία   // 1 000 τεμάχια   // 30   //    //   //  //   //   //   //   // 73   // 60.05  Α ΙΙ β) 3   // 60.05-16, 17, 19   // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Ενδύματα εξωτερικά και συμπληρώματα της ενδύσεως:  ΙΙ. Έτερα:  Φόρμαι αθλητικαί (trainings), πλεκταί μη ελαστικαί ουδέ συνδεδυασμέναι μετά καουτσούκ, εξ ερίου, εκ βάμβακος ή εκ συνθετικών ή τεχνητών υφαντικών ινών   // Γιουκοσλαβία   // 1 000 τεμάχια   // 60   //    //   //   //   //   //   //